DCC ร่วงแรง 10% โบรกฯแนะ”ขาย”หลังงบฯ Q4/60 กำไรทรุดหนักในรอบ 9 ปี
DCC ร่วงแรง 10% โบรกฯแนะ"ขาย"หลังงบฯ Q4/60 กำไรทรุดหนักในรอบ 9 ปี โดย ณ เวลา 15.56 น.อยู่ที่ระดับ 3.60 บาท ลบ 0.40 บาท หรือ 10.00% ด้วยมูลค่าซื้อขาย 80.94 ล้านบาท
21 ก.พ. 2561

ผู้สื่อข่าวรายงานว่า บริษัท ไดนาสตี้เซรามิค จำกัด (มหาชน) หรือ DCC  ณ เวลา 15.56 น.อยู่ที่ระดับ 3.60 บาท ลบ 0.40 บาท หรือ 10.00% ด้วยมูลค่าซื้อขาย 80.94 ล้านบาท ราคาหุ้นปรับตัวสูงสุดที่ระดับ 4.00 บาท และราคาต่ำสุดที่ระดับ 3.52 บาท


บล.เมย์แบงก์ กิมเอ็ง (ประเทศไทย) ระบุในบทวิเคราะห์ฯว่า แนะ”ขาย”DCC ผลประกอบการ Q4/60 มีกำไรที่ทรุดลงหนักเหลือ 208 ล้านบาท  ลดลงจากไตรมาสก่อน -14% เทียบไตรมาสก่อนหน้า และจากปีก่อน -32%เทียบช่วงเดียวกันของปีก่อน  ทำสถิติต่ำสุดในรอบ 9 ปี
แม้ว่ายอดขายในไตรมาสนี้เพิ่มขึ้นเป็น 1,777 ล้านบาท (+4%เทียบช่วงเดียวกันของปีก่อน, +6%เทียบช่วงเดียวกันของปีก่อน)  ซึ่งได้มีการรวมงบของ RCI เข้ามา  อัตรากำไรขั้นต้นปรับลดลงเหลือ 35.1% เทียบกับ 38.9% ในไตรมาสก่อน และ 42.9% ในปีก่อน
เนื่องจากถูกกระทบจากต้นทุนก๊าซซึ่งเป็นปัจจัยหลักปรับเพิ่มขึ้น  ค่าใช้จ่ายในการขายและบริหารเพิ่มขึ้นเป็น 407 ล้านบาท (+7%เทียบช่วงเดียวกันของปีก่อน, +20%เทียบช่วงเดียวกันของปีก่อน) จากต้นทุนค่าขนส่งที่เพิ่มขึ้นและค่าเสื่อมที่เพิ่มขึ้น และ รวมค่าใช้จ่ายของ RCI ภาระดอกเบี้ยจ่ายเพิ่มเป็น 10 ล้านบาท (+25%เทียบช่วงเดียวกันของปีก่อน, +112%เทียบช่วงเดียวกันของปีก่อน) จากการกู้ยืมเงินระยะสั้นเพิ่มขึ้น 59%เทียบช่วงเดียวกันของปีก่อน เป็น 2.1 พันล้านบาท  รวมแล้ว ยอดขายปี 2560 เท่ากับ 7,363 ล้านบาท เติบโตเล็กน้อย 3%  และ มีกำไรสุทธิเท่ากับ 1,117 ล้านบาท ติดลบจากปีก่อน 21%เทียบช่วงเดียวกันของปีก่อน
ทั้งนี้  DCC มีตลาดหลักในต่างจังหวัด  จากข้อมูลของธนาคารแห่งประเทศปรากฏว่า ดัชนีราคาสินค้าเกษตรรวมในปี 2560 ปรับลดลง 2.7%  จึงคาดจะส่งผลกระทบด้านลบต่อกำลังซื้อในต่างจังหวัด  นอกจากนี้ราคาพลังงานในปีนี้โดยเฉลี่ยแล้วปรับขึ้นจากปี 2560  ซึ่งจะกะทบต่อต้นทุนการผลิต และ ขนส่ง  ทำให้ได้ปรับประมาณการลดลงอีก  แต่ยังมองในด้านบวกที่ผลประกอบการปีนี้จะพื้นตัวจากปีก่อน  โดยประเมินยอดขายของ DCC ในปี 2561 เท่ากับ 7,785 ล้านบาท เติบโต 5.7%เทียบช่วงเดียวกันของปีก่อน  และคาดจะมีกำไรสุทธิเท่ากับ 1,271 ล้านบาท เติบโต 13.8%เทียบช่วงเดียวกันของปีก่อน  ซึ่งยังเป็นฐานกำไรที่ต่ำ
DCC ได้ประกาศจ่ายเงินปันผลสำหรับกำไรไตรมาส Q4/60 เท่ากับ 0.023 บาท หรือ คิดเป็น 75% ของกำไร  รวมจ่ายปันผลกำไรปี 2560 เท่ากับ 0.13 บาท หรือ คิดเป็นอัตราเงินปันผลตอบแทน 3.2% จากประมาณการที่ปรับลดลง ทำให้ราคาเป้าหมายปี 2561 ลดลงเหลือ 3.75 บนฐาน ค่าเฉลี่ยของ Dividend Yield – 2SD = 4%  ลดลงจากเดิม 4.0 บาท  ราคาหุ้นปัจจุบันสูงกว่าราคาเป้าหมาย โดย DCC ได้ประกาศจัดสรรวอร์แรนท์ (DCC-W1) ให้ผู้ถือหุ้นเดิมอัตราส่วน 2.5 หุ้นเดิมต่อ 1 หน่วยวอร์แรนท์ โดยไม่คิดมูลค่า วอร์แรนท์มีอายุ 3 ปี อัตราใช้สิทธิ 1:1 และ มีราคาใช้สิทธิ 1.15 บาท